stanford-oval/wikipedia huggingface dataset:
อัคนี (ขีปนาวุธ)

ขีปนาวุธอัคนี (ภาษาอังกฤษ: Agni) คือกลุ่มขีปนาวุธพิสัยกลางและขีปนาวุธข้ามทวีปที่ถูกพัฒนาขึ้นโดยอินเดีย ตั้งชื่อตามภาษาสันสกฤตแปลว่าไฟ ขีปนาวุธอัคนีมีพิสัยไกลและสามารถติดหัวรบปรมาณูเพื่อยิงจากพื้นสู่พื้น ขีปนาวุธรุ่นแรก อัคนี 1 ถูกพัฒนาขึ้นภายใต้โครงการพัฒนาขีปนาวุธนำวิถีแบบเบ็ดเสร็จ (Integrated Guided Missile Development Program, IGMDP) และถูดทดสอบเมื่อ พ.ศ. 2532 หลังจากที่ทดสอบสำเร็จ โครงการขีปนาวุธถูกแยกออกมาจากโครงการ IGMDP ต่างหากหลังจากที่รัฐบาลอินเดียเล็งเห็นความสำคัญทางยุทธศาสตร์ โครงการนี้ถูกกำหนดให้เป็นโครงการพิเศษในงบประมาณกลาโหมและได้รับงบประมาณที่เพียงพอในการพัฒนาต่อ ตั้งแต่ พ.ศ. 2551 กลุ่มขีปนาวุธอัคนีประกอบด้วยขีปนาวุธสามรุ่นที่ประจำการแล้วในขณะที่อีกสองรุ่นกำลังอยู่ในช่วงทดสอบ
| ชื่อ | ประเภท | พิสัย |
| --- | --- | --- |
| อัคนี 1 | MRBM | 700 – 900 กม. (ระยะปฏิบัติการ) |
| อัคนี 2 | MRBM | 2,000 – 3,000 กม. (ระยะปฏิบัติการ) |
| อัคนี 3 | IRBM | 3,500 – 5,000 กม. (ระยะปฏิบัติการ) |
| อัคนี 4 | IRBM | 3,000 – 4,000  กม.(กำลังทดสอบ) |
| อัคนี 5 | ICBM | 5,000 – 8,000 กม. (กำลังทดสอบ) |
| อัคนี 6 | ICBM | 8,000 – 10,000 กม. (กำลังพัฒนา) |
สเวน คาล บายัน

สเวน คาล บายัน
สเวน คาล บายัน เป็นหนึ่งในตัวละครเอกจากอะนิเมะเรื่อง กันดั้มซี้ด C.E.73 สตาร์เกเซอร์ร้อยตรีวัย 20 ปี สังกัดอยู่ที่กองพันอิสระที่ 81 แห่งกองทัพสหพันธ์โลกหรือที่รู้จักกันในชื่อ "แฟนธอม เพน" เขาเป็นนักบินประจำ GAT-X105E สไตรค์นัวร์ลักษณะภายนอกดูเงียบขรึม เย็นชาและพูดน้อย เหมือนกับคนที่เก็บอารมณ์ไว้  ซึ่งบุคลิกของเขานั้นแตกต๋างไปจากทหารคนอื่นๆในหน่วยเดียวกัน ที่มักจะแสดงอารมณ์บ้าคลั่งและพึงพอใจในการออกรบ กระนั้นฝีมือในการต่อสู้ของเขาก็ร้ายกาจไม่แตกต่างไปจากเพื่อนร่วมหน่วยเท่าใดนัก
เหตุที่เขาและนักบินส่วนใหญ่มีสภาวะทางอารมณ์ไม่เหมือนคนธรรมดานั้น เพราะว่าเหล่าทหารในหน่วยแฟนธอม เพน ล้วนแล้วแต่ผ่านการฝึกฝนมาแบบล้างสมอง เพื่อให้เป็นหน่วยรบที่มุ่งคิดแต่การกำจัดศัตรูเท่านั้น กระนั้นตัวตนที่แท้จริงของสเวนนั้นยังเป็นคนที่มีสามัญสำนึกแบบคนทั่วไป ดังที่จะเห็นได้ในเนื้อเรื่องของ กันดั้มซี้ด C.E.73 สตาร์เกเซอร์ ที่เขาทำการถามผู้บังคับบัญชาว่าจะจัดการเฉพาะผู้การร้าย (ที่อาศัยอยู่ในค่ายอพยพ) หรือไม่ ซึ่งผู้บังคับบัญชาของเขาก็ถามกลับว่าสเวนสามารถแยกออกว่าใครเป็นใครหรือเปล่า ซึ่งสเวนก็ตอบว่าเขาไม่สามารถแยกออกได้ เขาจึงจำเป็นที่จะทำตามคำสั่งที่ให้มา
สเวนตอนเด็ก
หม่อมเสม

ระวังสับสนกับ พระอินทรรักษา (เสม)
| หม่อมเสม |
| --- | --- |
หม่อม
ภัสดา: กรมหมื่นเทพพิพิธ (ครั้งแรก) นายย่น กรมหมื่นเทพพิพิธ (ครั้งที่สอง) สมเด็จพระเจ้ากรุงธนบุรี
ราชวงศ์: บ้านพลูหลวง (สมรส) ธนบุรี (สมรส)
หม่อมเสม เคยเป็นบาทบริจาริกาในกรมหมื่นเทพพิพิธ เจ้านายทรงกรมกรุงศรีอยุธยา ทว่าหลังการเสียกรุงศรีอยุธยาครั้งที่สอง หม่อมเสมเคยตกเป็นภรรยาของไพร่ชื่อนายย่น ชาวนครราชสีมา และหลังการโจมตีก๊กเจ้าพิมาย หม่อมเสมได้เข้าเป็นบาทบริจาริกาในสมเด็จพระเจ้ากรุงธนบุรีเป็นที่สุด
ประวัติ

ไม่ปรากฏประวัติของหม่อมเสมในช่วงเบื้องกำเนิด ปรากฏแต่เพียงว่าหม่อมเสมเข้ารับราชการเป็นนางห้ามในกรมหมื่นเทพพิพิธ พระราชโอรสในสมเด็จพระเจ้าอยู่หัวบรมโกศ และได้ติดตามกรมหมื่นเทพพิพิธไปยังเมืองนครราชสีมาเช่นเดียวกับหม่อมอุบล ซึ่งเป็นพระธิดาของกรมหมื่นเทพพิพิธ ในเวลาต่อมากรมหมื่นเทพพิพิธเกลี้ยกล่อมผู้คนจำนวนหนึ่งให้ไปตีเมืองนครราชสีมาจนสำเร็จ แต่ในระยะเวลาอันสั้นก็ถูกพวกหลวงแพ่ง น้องชายเจ้าเมืองนครราชสีมาคนเก่าชิงเมืองคืน พระโอรสและคนสนิทของพระองค์ต่างถูกฆ่าตาย ลูกสาวเมียสาวของกรมหมื่นเทพพิพิธก็ถูกพวกของหลวงแพ่งจับไปทำเมียหมด หม่อมอุบลถูกนายแก่นชาวนครราชสีมาจับไปทำเมีย ส่วนหม่อมเสมถูกกระทาชายชื่อนายย่นเอาไปทำเมีย พระยาศรีสุริยวงศ์เจ้าเมืองพิมายเองก็คิดตั้งตัวเป็นใหญ่ หวังใช้ประโยชน์ทางการเมืองของกรมหมื่นเทพพิพิธและมีแนวคิดที่จะฟื้นฟูอาณาจักรอยุธยาขึ้นใหม่ กรมหมื่นเทพพิพิธก็ทรงยอมเป็นหุ่นเชิดทางการเมืองให้กับก๊กเจ้าพิมาย ภายหลังกรมหมื่นเทพพิพิธให้พระยาศรีสุริยวงศ์และบุตรชายอีกสองคนสังหารหลวงแพ่ง นายแก่น และนายย่นจนตาย เพื่อแก้แค้น ด้วยเหตุนี้หม่อมอุบลจึงตกพุ่มม่าย ส่วนหม่อมเสมได้กลับเป็นเป็นนางห้ามในกรมหมื่นเทพพิพิธตามเดิม
ครั้นเมื่อสมเด็จพระเจ้ากรุงธนบุรีทรงยกทัพมาตีเมืองพิมาย เพราะทรงหวั่นเกรงพระบารมีและสิทธิอันชอบธรรมในการสืบราชสันตติวงศ์ของกรมหมื่นเทพพิพิธ พระยาศรีสุริยวงศ์และพระยามหามนตรีบุตรชายคนโตถูกฆ่าตาย ส่วนพระยาวรวงศาธิราชบุตรคนเล็กหนีไปเมืองเสียมราฐสาบสูญไม่มีใครจับตัวได้ ในขณะที่กรมหมื่นเทพพิพิธและครอบครัวพยายามหลบหนีออกจากนครราชสีมาแต่ถูกขุนชนะ (ปิ่น) จับมาถวายพระเจ้ากรุงธนบุรี แต่ภายหลังถูกสำเร็จโทษ ส่วนหม่อมอุบลและหม่อมเสมนั้นสมเด็จพระเจ้ากรุงธนบุรีทรงชุบเลี้ยงไว้เป็นบาทบริจาริกาต่อไป ชีวิตในราชสำนักธนบุรีของหม่อมเสมไม่น่าจะติดขัดอะไร จนกระทั่งเกิดคดี "ฝรั่งจับหนู" อันนำไปสู่การประหารบาทบริจาริกาสองนาง คือ หม่อมฉิมและหม่อมอุบล ซึ่งคนหลังนี้มีศักดิ์เป็นลูกเลี้ยงของหม่อมเสม หลังเหตุการณ์ดังกล่าวทำให้สมเด็จพระเจ้ากรุงธนบุรีไม่สบายพระทัย และตรัสว่าจะกระทำอัตวินิบาตกรรมตามหม่อมอุบล  ร้อนไปถึงท้าวทรงกันดาล (ทองมอญ) และเตี่ยหม่อมทองจันทน์นิมนต์พระเข้ามาชุมนุมสงฆ์ถวายพระพรสมเด็จพระเจ้ากรุงธนบุรีเพื่อขอชีวิต เมื่อสมเด็จพระเจ้ากรุงธนบุรีกลับมามีสติสมประดีแล้วจึงพระราชทานเงินแก่ผู้ตามเสด็จ โดยหม่อมเสมได้ปรากฏในเอกสารอีกครั้งดังเนื้อความใน จดหมายความทรงจำของพระเจ้าไปยิกาเธอ กรมหลวงนรินทรเทวี ความว่า
"...สำเร็จโทษแล้วไม่สบายพระไทย คิดถึงหม่อมอุบล ว่ามีครรภ์อยู่ 2 เดือน ตรัสว่าจะตายตามหม่อมอุบลว่าใครจะตายกับกูบ้าง เสม เมียกรมหมื่นเทพพิพิธ ว่าจะตามเสด็จ หม่อมทองจันทน์ หม่อมเกษ หม่อมลา สั่งบุษบาตามเสด็จด้วย ประทานเงินคนละ 1 ชั่ง ให้บังสุกุลตัว ทองคนละ 1 บาท ให้ทำพระแล้ว ให้นั่งในแพหยวก นิมนต์พระเข้ามาบังสุกุลแล้วจะประหารชีวิตรคนที่ยอมตามเสด็จนั้นก่อน แล้วท่านจะแทงพระองค์ท่านตามไปอยู่กันเจ้าข้า พระสตินั้นฟั่นเฟือน เจ้าคุณใหญ่ทรงกันดาล กับเตี่ยหม่อมทองจันทน์ นิมนต์พระเข้ามามาก ชุมนุมสงฆ์ถวายพระพรขออย่างให้ทำหาควรไม่ ว่าที่จะได้พบกันนั้นหามิได้แล้ว ถวายพระพรขอชีวิตรไว้ ได้พระสติคืนสมประดีประทานเงินเติมให้แก่ผู้รับตามเสด็จนั้น..."
เรื่องราวของหม่อมเสมนี้ พระบาทสมเด็จพระจุลจอมเกล้าเจ้าอยู่หัว มีพระราชวิจารณ์ไว้ว่า "เสมเมียกรมหมื่นเทพพิพิธที่ยอมตายตามเสด็จคนนี้ เคยตกไปเปนเมียนายย่นพวกหลวงแพ่งครั้งหนึ่งแล้ว ทั้งเวลากรมหมื่นเทพพิพิธเปนเจ้าพิมายอยู่ดังนั้น ทีจะเปนคนแปดเหลี่ยมแปดคม"
เชิงอรรถ > บรรณานุกรม

จุลจอมเกล้าเจ้าอยู่หัว, พระบาทสมเด็จพระ. พระราชวิจารณ์ ใน พระบาทสมเด็จพระจุลจอมเกล้าเจ้าอยู่หัว เรื่องจดหมายความทรงจำของพระเจ้าไปยิกาเธอ กรมหลวงนรินทรเทวี (เจ้าครอกวัดโพธิ์) ตั้งแต่ จ.ศ. 1129 ถึง 1182 เป็นเวลา 53 ปี. กรุงเทพฯ : ศรีปัญญา, 2552. 576 หน้า.  ISBN 978-611-7146-02-2
นิธิ เอียวศรีวงศ์. การเมืองไทยสมัยพระเจ้ากรุงธนบุรี. กรุงเทพฯ : มติชน, 2559. 632 หน้า.  ISBN 978-974-323-056-1
วิบูล วิจิตรวาทการ, น.พ.. สตรีสยามในอดีต. กรุงเทพฯ : สร้างสรรค์บุ๊คส์, 2542. 362 หน้า.  ISBN 974-7377-29-2
หม่อมอุบล

ระวังสับสนกับ หม่อมอุบล ยุคล ณ อยุธยา
| หม่อมอุบล |
| --- | --- |
หม่อมเจ้า
พระสวามี: นายแก่น สมเด็จพระเจ้ากรุงธนบุรี
ราชวงศ์: บ้านพลูหลวง (ประสูติ) ธนบุรี (เสกสมรส)
พระบิดา: กรมหมื่นเทพพิพิธ
หม่อมอุบล หรือ เจ้าจอมอุบล ปรากฏใน คำให้การชาวกรุงเก่า ว่า หม่อมเจ้าอภัย เป็นพระธิดาในกรมหมื่นเทพพิพิธ พระราชโอรสในสมเด็จพระเจ้าอยู่หัวบรมโกศ หลังการเสียกรุงศรีอยุธยาครั้งที่สอง ครอบครัวของกรมหมื่นเทพพิพิธจึงตกระกำลำบาก หม่อมอุบลได้ตกเป็นภรรยาของนายแก่น ชายสามัญชนที่เมืองนครราชสีมา สุดท้ายได้รับราชการเป็นบาทบริจาริกาในสมเด็จพระเจ้ากรุงธนบุรี ตามลำดับ หม่อมอุบลต้องโทษประหารชีวิตกับหม่อมฉิมบาทบริจาริกาอีกองค์หนึ่งด้วยการผ่าอกแล้วเอาเกลือทาจากข้อหาเป็นชู้กับฝรั่ง
พระประวัติ > ชีวิตช่วงต้น

หม่อมอุบลหรือหม่อมเจ้าอภัยเป็นพระบุตรคนหนึ่งจากทั้งหมดหกคนของกรมหมื่นเทพพิพิธ (พระนามเดิมพระองค์เจ้าแขก) กับนางห้ามไม่ปรากฏนาม นิธิ เอียวศรีวงศ์สันนิษฐานว่าพระองค์อาจมีเชื้อสายลาวผ่านพระอัยยิกาฝ่ายพระชนก
ก่อนหน้านี้กรมหมื่นเทพพิพิธเคยมีข้อหากบฏต่อสมเด็จพระเจ้าอยู่หัวบรมโกศผู้เป็นพระบิดา จึงถูกเนรเทศไปเกาะลังกา แต่กษัตริย์แห่งลังกาหวั่นเกรงเจ้านายพระองค์นี้มาก จึงเนรเทศกรมหมื่นเทพพิพิธออกจากเกาะ ซึ่งประจวบเหมาะกับการที่พม่ากำลังล้อมกรุงศรีอยุธยาในช่วงการเสียกรุงศรีอยุธยาครั้งที่สองจึงลักลอบเข้าอาณาจักรอยุธยาทางเมืองท่ามะริด แล้วรวบรวมสมัครพรรคพวกแถบหัวเมืองชายทะเลด้านตะวันออกไว้ได้ กรมหมื่นเทพพิพิธจึงยกทัพออกจากเมืองจันทบูรไปที่เมืองปราจิณ ต่อมาได้แอบส่งคนสนิทนำหม่อมห้ามและพระบุตรรวมไปถึงหม่อมอุบลหนีออกจากกรุงศรีอยุธยา ทางรัฐบาลอยุธยาเองก็ไม่ไว้ใจกรมหมื่นเทพพิพิธมากนักเพราะเป็นเจ้านายชั้นสูงมีคนเคารพนับถือมาก รัฐบาลจึงจัดทัพไปรบหมายจะชิงตัวกรมหมื่นเทพพิพิธ แต่การรบนั้นผลัดกันแพ้ผลัดกันชนะ แต่ที่สุดทัพของกรมหมื่นเทพพิพิธถูกทัพพม่าผลักออกไป แล้วถูกพม่าตีแตก กรมหมื่นเทพพิพิธจึงเสด็จขึ้นไปยังเมืองนครราชสีมาในฐานะเจ้านายชั้นสูงโดยปราศจากอำนาจทางทหาร และทิ้งสมัครพรรคพวกที่แตกฉานซ่านเซ็นไว้เบื้องหลัง แต่ในเวลาต่อมาพระองค์ได้เกลี้ยกล่อมผู้คนจำนวนหนึ่งให้ไปตีเมืองนครราชสีมาจนสำเร็จ แต่ในระยะเวลาอันสั้นก็ถูกพวกหลวงแพ่งน้องชายเจ้าเมืองนครราชสีมาคนเก่าชิงเมืองคืน พระโอรสและคนสนิทต่างถูกฆ่าตาย ลูกสาวเมียสาวของพระองค์ก็ถูกพวกของหลวงแพ่งจับไปทำเมียหมด โดยหม่อมอุบล แม้ตัวจะเป็นเจ้าแต่ก็ถูกนายแก่นชาวนครราชสีมาจับไปทำเมีย ส่วนหม่อมเสมนางห้ามคนหนึ่งของกรมหมื่นเทพพิพิธถูกกระทาชายชื่อนายย่นเอาไปทำเมีย พระยาศรีสุริยวงศ์เจ้าเมืองพิมายเองก็คิดตั้งตัวเป็นใหญ่ โดยใช้ประโยชน์ทางการเมืองของกรมหมื่นเทพพิพิธและมีแนวคิดที่จะฟื้นฟูอาณาจักรอยุธยาขึ้นใหม่ ทรงยอมเป็นหุ่นเชิดทางการเมืองให้กับก๊กเจ้าพิมาย ภายหลังกรมหมื่นเทพพิพิธให้พระยาศรีสุริยวงศ์และบุตรชายอีกสองคนสังหารหลวงแพ่ง นายแก่น และนายย่นจนตาย ด้วยเหตุนี้หม่อมอุบลจึงตกพุ่มม่าย ส่วนหม่อมเสมได้กลับเป็นเป็นนางห้ามในกรมหมื่นเทพพิพิธตามเดิม
พระประวัติ > ราชสำนักธนบุรีและจุดจบ

สมเด็จพระเจ้ากรุงธนบุรีทรงยกทัพมาตีเมืองพิมาย เพราะทรงหวั่นเกรงพระบารมีและสิทธิอันชอบธรรมในการสืบราชสันตติวงศ์ของกรมหมื่นเทพพิพิธ พระยาศรีสุริยวงศ์และพระยามหามนตรีบุตรชายคนโตถูกฆ่าตาย ส่วนพระยาวรวงศาธิราชบุตรคนเล็กหนีไปเมืองเสียมราฐสาบสูญไม่มีใครจับตัวได้ ในขณะที่กรมหมื่นเทพพิพิธและครอบครัวพยายามหลบหนีออกจากนครราชสีมาแต่ถูกขุนชนะ (ปิ่น) จับมาถวายพระเจ้ากรุงธนบุรี แต่ภายหลังถูกสำเร็จโทษ ส่วนหม่อมอุบลและหม่อมเสมนั้นสมเด็จพระเจ้ากรุงธนบุรีทรงรับเลี้ยงไว้เป็นบาทบริจาริกาต่อไป
กล่าวกันว่าหม่อมอุบลนั้นปรนนิบัติพัดวีพระราชสวามีเป็นอย่างดีจนเป็นที่ต้องพระราชหฤทัย ถวายงานคู่กับหม่อมฉิมธิดาเจ้าฟ้าจีดซึ่งรักใคร่เข้ากันได้ดีจึงให้บรรทมคู่ซ้ายขวา ดังปรากฏความใน จดหมายความทรงจำของพระเจ้าไปยิกาเธอ กรมหลวงนรินทรเทวี ระบุความไว้ว่า "...บุตรกรมหมื่นเทพพิพิธ หม่อมมงคล หม่อมพควม พี่หม่อมอุบล บุตรเจ้าฟ้าจีด [คือหม่อมฉิม] เลี้ยงเสมอกันทั้ง ๔ คน แต่โปรดหม่อมฉิม หม่อมอุบล ประทมอยู่คนละข้าง..." ด้วยเหตุนี้บรรดาเจ้าหญิงที่รับราชการเป็นบาทบริกาท่านอื่นเกิดคิดริษยา โดยเฉพาะหม่อมประทุม (นามเดิมหม่อมมิตร) เพ็ดทูลสมเด็จพระเจ้ากรุงธนบุรีว่าหม่อมฉิมและหม่อมอุบลเป็นชู้กับชิดภูบาลและชาญภูเบศร์มหาดเล็กฝรั่งที่คอยไล่จับหนูในราชสำนัก แล้วยังกล่าวหาอีกว่าฝรั่งสองคนนี้ยังเล่นชู้กับนางรำอีกสี่คน ดังปรากฏความว่า "...วิบัติหนูกัดพระวิสูตร รับสั่งให้ชิดภูบาล ชาญภูเบศร์ ฝรั่งคนโปรดทั้งคู่ให้เข้ามาไล่จับหนูใต้ที่เสวย (แล) ในที่ (บรรทม) ด้วย เจ้าประทุมทูลว่าฝรั่งเปนชู้กับหม่อมฉิม หม่อมอุบล กับคนรำ ๔ คน เปน ๖ คนด้วยกัน..."
สมเด็จพระเจ้ากรุงธนบุรีทรงมีพระดำรัสตรัสถาม แม้หม่อมอุบลจะทูลความจริงแต่พระราชสวามีก็มิทรงรับฟัง หม่อมฉิมซึ่งมีโวหารกล้าจึงเป็นผู้รับสัตย์แล้วกล่าวว่า "...ยังจะอยู่เปนมเหสีขี้ซ้อนฤๅ มาตายตามพ่อเจ้าเถิด..." เมื่อได้ยินความดังนั้นหม่อมอุบลจึงพลอยรับตาม ทั้งสองจึงถูกสำเร็จโทษโดยการเฆี่ยนแล้วเอาน้ำเกลือราดรด แล้วประหารชีวิตด้วยการผ่าอกเอาเกลือทา แล้วตัดมือตัดเท้าประจาน ซึ่งในขณะนั้นหม่อมอุบลมีครรภ์อยู่สองเดือน
หลังการสำเร็จโทษ สมเด็จพระเจ้ากรุงธนบุรีทรงไม่สบายพระทัย แล้วตรัสว่าจะตายตามหม่อมอุบล ร้อนไปถึงท้าวทรงกันดาล (ทองมอญ) และเตี่ยหม่อมทองจันทน์นิมนต์พระเข้ามาชุมนุมสงฆ์ถวายพระพรสมเด็จพระเจ้ากรุงธนบุรีเพื่อขอชีวิต เมื่อสมเด็จพระเจ้ากรุงธนบุรีกลับมามีสติสมประดีแล้วจึงพระราชทานเงินแก่ผู้ตามเสด็จ
หม่อมใหญ่ เทวกุล ณ อยุธยา

| หม่อม ใหญ่ เทวกุล ณ อยุธยา ท> จ.ว. |
| --- | --- |

เกิด: ใหญ่ สุจริตกุล 27 พฤศจิกายน พ.ศ. 2401
เสียชีวิต: 26 มิถุนายน พ.ศ. 2479 (77 ปี)
คู่สมรส: สมเด็จพระเจ้าบรมวงศ์เธอ กรมพระยาเทวะวงศ์วโรปการ
บุตร: 11 พระองค์
บิดามารดา: เจ้าพระยาสิริรัตนมนตรี (หงส์ สุจริตกุล)  คุณหญิงตาด สุจริตกุล
หม่อมใหญ่ เทวกุล ณ อยุธยา (27 พฤศจิกายน พ.ศ. 2401 – 26 มิถุนายน พ.ศ. 2479) เกิดเมื่อวันเสาร์ แรม 7 ค่ำ เดือน 12 ปีมะเมีย ตรงกับวันที่ 27 พฤศจิกายน พ.ศ. 2401 เป็นธิดาคนที่ 2 ของ เจ้าพระยาสิริรัตนมนตรี (หงส์ สุจริตกุล) (บุตรของหลวงอาสาสำแดง (แตง) และท้าวสุจริตธำรง (นาค)) และคุณหญิงตาด (ธิดาพระยาราชสงคราม (ทองอิน))เป็นพระปัยยิกา(ทวด) ใน สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
บุตร-ธิดา

ในปี พ.ศ. 2419 สมเด็จพระปิยมาวดี ศรีพัชรินทรมาตา ได้ทรงขอหม่อมใหญ่เพื่อมาเป็นหม่อมในสมเด็จพระเจ้าบรมวงศ์เธอ กรมพระยาเทวะวงศ์วโรปการ ซึ่งขณะนั้นดำรงยศเป็น พระเจ้าน้องยาเธอ พระองค์เจ้าเทวัญอุไทยวงศ์ ต่อมาปี พ.ศ. 2436 เกิดวิกฤตการณ์ ร.ศ. 112 พระบรมวงศานุวงศ์และชนชั้นสูงของสังคมได้ร่วมกันจัดตั้งสภาอุณาโลมแดง หม่อมใหญ่ก็ได้รับการแต่งตั้งเป็นกรรมการิณีด้วย
หม่อมใหญ่มีโอรส-ธิดากับสมเด็จพระเจ้าบรมวงศ์เธอ กรมพระยาเทวะวงศ์วโรปการ 11 พระองค์ ได้แก่
หม่อมเจ้าอัปษรสมาน เทวกุล (พ.ศ. 2420 - พ.ศ. 2482) เสกสมรสกับพระเจ้าบรมวงศ์เธอ กรมพระจันทบุรีนฤนาถ
หม่อมเจ้าบรรสานสนิท เทวกุล (พ.ศ. 2422 - พ.ศ. 2488)
หม่อมเจ้าพิจิตรจิราภา เทวกุล (พ.ศ. 2424 - พ.ศ. 2486)
หม่อมเจ้าสุธาสิโนทัย เทวกุล (พ.ศ. 2425 - พ.ศ. 2509) เสกสมรสกับ หม่อมลมุล เทวกุล ณ อยุธยา (สาทรานนท์) และหม่อมฉวี เทวกุล ณ อยุธยา (วัชรประหาส)
หม่อมเจ้าจันทรนิภา เทวกุล (พ.ศ. 2427 - พ.ศ. 2488)
หม่อมเจ้าพงศ์ทินเทพ เทวกุล (พ.ศ. 2429 - พ.ศ. 2486) เสกสมรสกับ หม่อมเจ้าหญิงสุชาดามณี เทวกุล
หม่อมเจ้าทิพรัตนประภา เทวกุล (พ.ศ. 2431-2508)
หม่อมเจ้าวงศ์นิรชร เทวกุล (พ.ศ. 2432 - พ.ศ. 2490) เจ้ากรมกรมตำรวจภูบาลหรือ ผู้บังคับการตำรวจสันติบาล ในปัจจุบันพระองค์แรก  เสกสมรสกับ หม่อมโกย เทวกุล ณ อยุธยา (เกิดสวัสดิ์)
หม่อมเจ้าดาราจรัสศรี เทวกุล (พ.ศ. 2435 - พ.ศ. 2484)
หม่อมเจ้าไตรทิพเทพสุต เทวกุล (พ.ศ. 2439 - พ.ศ. 2505) เสกสมรสกับ หม่อมมณี หม่อมเจ้าหญิงบันดาลสวัสดี ดิศกุล หม่อมแบบ และ หม่อมแวว
หม่อมเจ้าอนันตนรไชย เทวกุล (พ.ศ. 2441-2511) เสกสมรสกับ หม่อมเจ้าหญิงอัปภัศราภา ดิศกุล
หม่อมใหญ่ เทวกุล ณ อยุธยา ถึงแก่อนิจกรรมเมื่อวันที่ 26 มิถุนายน พ.ศ. 2479 อายุ 78 ปี 8 เดือน ณ วังเทเวศร์ ได้รับพระราชทานโกศแปดเหลี่ยม บรรจุศพ
เครื่องราชอิสริยาภรณ์

พ.ศ. 2455 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. 2451 –  เหรียญรัตนาภรณ์ รัชกาลที่ 5 ชั้นที่ 3 (จ.ป.ร.3)
พ.ศ. 2464 –  เหรียญรัตนาภรณ์ รัชกาลที่ 6 ชั้นที่ 2 (ว.ป.ร.2)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 3 (ป.ป.ร.3)
พ.ศ. 2452 – เข็มพระชนมายุสมมงคล ชั้นที่ 2 (ทอง)
สหพันธ์เขมรกัมปูเจียกรอม

| --- | --- |
ประเภท: องค์กรไม่แสวงหากำไร องค์กรภาคเอกชน
ก่อตั้ง: พ.ศ. 2528
สถานที่: นิวเจอร์ซี สหรัฐอเมริกา
บุคคลสำคัญ: Vien Thach (ประธาน) Sereivuth Prak (ประธานาธิบดี)
พื้นที่ให้บริการ: ทั่วโลก
จุดความสนใจ: สิทธิมนุษยชน activism
เว็บไซต์: 
สหพันธ์เขมรกัมปูเจียกรอม (Khmers Kampuchea-Krom Federation; KKF) (1985) เป็นองค์กรที่ประกาศเป็นตัวแทนของชาวแขมร์กรอมในที่ราบลุ่มแม่น้ำโขงของประเทศเวียดนาม เพื่อสิทธิมนุษยชน เสรีภาพทางศาสนา และการกำหนดอัตถลักษณ์ของตนเอง
ก่อตั้ง

องค์กรนี้ก่อตั้งเมื่อ พ.ศ. 2528 หลังจากที่มีการจัดงานเกี่ยวกับขแมร์กรอมครั้งแรกที่นิวยอร์ก สหรัฐอเมริกา  ต่อมา ใน พ.ศ. 2539 ในการจัดงานครั้งที่ 5 ที่โตรอนโต แคนาดา จึงได้เปลี่ยนมาใช้ชื่อปัจจุบันนี้
เศรษฐกิจ

องค์กรนี้ดำเนินการโดยเงินบริจาคของชาวแขมร์กรอมที่ลี้ภัยไปยังสหรัฐอเมริกา แคนาดา ออสเตรเลีย นิวซีแลนด์ ยุโรป และอื่นๆ
ธง

ธงของแขมร์กรอมมีสามสีคือน้ำเงิน เหลือง และแดง ขนาดของธงคือ 3 นิ้วต่อ 5 นิ้ว ความหมายของแต่ละสีคือ
น้ำเงิน: คือเสรีภาพและประชาธิปไตย
เหลือง: คือชาวแขมร์กรอมผู้รักสันติและความยุติธรรม
แดง: คือความกล้าหาญและความเสียสละต่อปิตุภูมิของชาวแขมร์กรอม
สัญลักษณ์

สัญลักษณ์ขององค์กรคือราหูอมจันทร์ ราหูหรือเรียฮูในภาษาเขมรเป็นตัวละครในเรียมเกอร์หรือรามายณะภาคภาษาเขมร ในตำนานของเขมร การอมจันทร์ของราหูทำให้เกิดจันทรุปราคา
แหล่งข้อมูลอื่น

Khmers Kampuchea-Krom Federation
ธงของขแมร์กรอม
สโนว์พิงก์

สโนว์พิงก์เป็นอีพีที่ 2 ของวงเอพิงก์ ถูกปล่อยออกมาเมื่อวันที่ 22 พฤศจิกายน พ.ศ. 2554 โดยใช้เพลง "My My" ประชาสัมพันธ์อัลบั้ม
เบื้องหลังและการปล่อยเพลง

สโนว์พิงก์ถูกปล่อยออกมาหลังจากอีพีเปิดตัว เซเวนสปริงส์ออฟเอพิงก์ ของเอพิงก์สามเดือน โปรดิวเซอร์หลักของอัลบั้ม ได้แก่ Shinsadong Tiger, Super Changttai และ Rado
ชื่อเพลง

| ลำดับ | ชื่อเพลง | เนื้อเพลง | ทำนอง | ยาว |
| --- | --- | --- | --- | --- |
| 1. | "He's My Baby" | Hyu Woo | Hyu Woo | 3:10 |
| 2. | "My My" | Rado, Shinsadong Tiger | Rado, Shinsadong Tiger | 3:56 |
| 3. | "Yeah" | Shinsadong Tiger | Choi Kyusung, Shinsadong Tiger | 3:13 |
| 4. | "Like a Dream" (꿈결처럼; Kkumgyeolcheoreom) | Hyu Woo | Hyu Woo | 3:34 |
| 5. | "Prince" | Super Changddai | Super Changddai | 3:49 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 17:03 |
ชาร์ต

| ชาร์ต | ตำแหน่ง สูงสุด |
| --- | --- |
แกออนอัลบั้มชาร์ต: 7
ยอดขายการรับรอง

| ผู้ให้บริการ (2011+2012) | จำนวน |
| --- | --- |
แกออน ยอดขายแผ่น: 25,701+
สายความเร็วสูงแอชมอนต์–มัตตาแพน

สายความเร็วสูงแอชมอนต์–มัตตาแพน หรือ "เอ็มไลน์" เป็นสายรถไฟฟ้ารางเบา ซึ่งเป็นส่วนหนึ่งของรถไฟใต้ดินอ่าวแมสซาชูเซตส์ สายสีแดง ในระบบการคมนาคมอ่าวแมสซาชูเซตส์ ในบอสตัน รัฐแมสซาชูเซตส์ สหรัฐอเมริกา เปิดให้บริการวันที่ 26 สิงหาคม ค.ศ. 1929 รถไฟฟ้าวิ่งทางฝั่งขวา ในแต่ละสถานีมีชานชาลาที่ระดับต่ำ
รายชื่อสถานี

แอชมอนต์ (เชื่อมต่อกับสายสีแดง)
เคดาร์โกรฟ
บัตเลอร์
มิลตัน
ถนนกลาง
ถนนหุบเขา
ถนนคาเปน
มัตตาแพน
แหล่งข้อมูลอื่น

MBTA: Red Line
MBTA: Ashmont Station renovation
MBTA: Mattapan Station renovation
MBTA: Further Mattapan renovations เก็บถาวร 2012-05-10 ที่ เวย์แบ็กแมชชีน
| ด ค กองค์การขนส่งอ่าวแมสซาชูเซตส์ |
| --- | --- | --- |
| รถไฟใต้ดิน |       สายสีน้ำเงิน       สายสีส้ม       สายสีแดง       สายสีเขียว  |  |
|   รถไฟชานเมือง |  สายแฟร์เมาต์  สายฟิตช์เบิร์ก  สายฟรามิงแฮม/วอร์เซสเตอร์  สายแฟรงกลิน  สายกรีนบุช  สายฮาเวอร์ฮิล  สายโอลด์โคโลนี  สายโลเวล  สายนีดแฮม  สายนิวเบอรีพอร์ต/ร็อคพอร์ต  สายโพรวิเดนซ์/สตาฟตัน  |  |
| รถโดยสารประจำทาง |    สายสีเงิน  เส้นทาง  |  |
| กำลังก่อสร้าง |  เซาท์โคสต์เรล  |  |
| ถูกยกเลิก |  ถนนยกระดับแอตแลนติก  รถไฟยกระดับบอสตัน  สถานีชาลส์ทาวน์  รถไฟถนนแมสซาชูเซตส์ตะวันออก  รถไฟถนนมิดเดิลเซ็กซ์และบอสตัน  ถนนยกระดับวอชิงตัน  |  |
| ดูเพิ่ม |  การเข้าถึงขององค์การขนส่งอ่าวแมสซาชูเซตส์  อาร์ตส์ออนเดอะไลน์  เรือโดยสาร  เส้นทางรถรางบอสตัน  เอ็ม.ที.เอ.  ชาลการ์ด  ประวัติ  ตำรวจ  ศัพท์เฉพาะของการคมนาคมอ่าวแมสซาชูเซตส์  นอร์ท-เซาท์เรลลิงก์  เดอะไรด์  ถนนวงแหวน  |  |
หน่วยอนุกรมวิธาน

ช้างแอฟริกาอยู่ในสกุล Loxodonta ซึ่งเป็นแท็กซอนที่ยอมรับกันอย่างกว้างขวาง
ในชีววิทยา หน่วยอนุกรมวิธาน 
หรือ แท็กซอน หรือ แท็กซา (เอกพจน์: taxon พหูพจน์: taxa จากคำว่า taxonomy)
เป็นกลุ่มประชากรของสิ่งมีชีวิตหนึ่งกลุ่มหรือยิ่งกว่าที่นักอนุกรมวิธานพิจารณาว่าเป็นหน่วยเดียวกัน
แท็กซอนมักจะมีชื่อเฉพาะและได้รับการจัดลำดับ (rank) โดยเฉพาะเมื่อได้การยอมรับ แต่ก็ไม่จำเป็นต้องได้ทั้งสองอย่าง
อย่างไรก็ตาม นักอนุกรมวิธานมักจะเห็นไม่ตรงกันในเรื่องว่าอะไรควรจะอยู่ในแท็กซอนหนึ่ง ๆ และเรื่องเกณฑ์ที่ใช้รวมสิ่งมีชีวิตเข้าแท็กซอน 
โดยเฉพาะในบริบทของการตั้งชื่อที่อิงลำดับ เช่น อนุกรมวิธานแบบลิเนียน แม้จะไม่มีปัญหาเท่ากันเมื่อตั้งชื่อที่จำแนกตามวิวัฒนาการชาติพันธุ์
หากแท็กซอนหนึ่ง ๆ ได้รับชื่อวิทยาศาสตร์อย่างเป็นทางการ ก็จะเป็นไปตามรหัสการตั้งชื่อ (nomenclature codes) ว่าชื่อวิทยาศาสตร์ใดถูกต้องสำหรับกลุ่มนั้น ๆ
คนเก็บของป่าล่าสัตว์ในยุคก่อนประวัติศาสตร์น่าจะเป็นผู้เริ่มจำแนกประเภทและจัดลำดับสิ่งมีชีวิตของทั้งพืชและสัตว์ 
ดังที่เห็นในระบบอนุกรมวิธานพื้นบ้านที่ค่อนข้างซับซ้อน
หลังจากนั้นอีกนาน อริสโตเติลและต่อจากนั้น นักวิทยาศาสตร์ชาวยุโรปหลายคน
รวมทั้งนักพฤกษศาสตร์ชาวสวีเดน คอล ฟ็อน ลินเนีย (ในผลงาน Systema Naturae ซึ่งระบุอนุกรมวิธานแบบลิเนียน)
ก็ได้ช่วยเพิ่มพูนความรู้ในสาขานี้
แนวคิดเรื่องอนุกรมวิธานแบบเป็นหน่วยได้เผยแพร่อย่างแพร่แหลายในผลงาน Flore françoise (1805) ของฌอง-บาปติสต์ ลามาร์ก และ Principes élémentaires de botanique ของ Augustin Pyramus de Candolle
ลามาร์กได้วางระบบสำหรับ "การจำแนกประเภทตามธรรมชาติ" ของพืช
ตั้งแต่นั้นมา นักจำแนกชั้นทางวิทยาศาสตร์ก็ยังคงดำรงจำแนกสิ่งมีชีวิตที่หลายหลาก
ในปัจจุบัน แท็กซอน "ที่ดี" หรือ "มีประโยชน์" ทั่วไปถือว่าเป็นแท็กซอนที่สะท้อนความสัมพันธ์ทางวิวัฒนาการ
นักจำแนกชั้นทางวิทยาศาสตร์สมัยใหม่หลายคน เช่น ผู้สนับสนุนการตั้งชื่อตามสายวิวัฒนาการ (phylogenetic nomenclature) ใช้วิธีการทางแคลดิสติกส์ที่กำหนดให้แท็กซอนต้องเป็น monophyletic (คือเป็นลูกหลานทั้งหมดของบรรพบุรุษบางชนิด)
"หน่วย" พื้นฐานของพวกเขาคือ เคลด จึงเทียบเท่ากับแท็กซอน โดยสมมุติว่าแท็กซอนควรสะท้อนความสัมพันธ์ทางวิวัฒนาการ
ในทำนองเดียวกัน ในบรรดานักอนุกรมวิธานร่วมสมัยที่ตั้งชื่อแบบลินเนียน (คือ การตั้งชื่อทวินาม) มีเพียงไม่กี่คนที่เสนอแท็กซอนที่รู้ว่าเป็นแบบ paraphyletic (คือมาจากบรรพบุรุษเดียวกันแต่ก็ไม่รวมลูกหลานทั้งหมด)
ตัวอย่างของแท็กซอนที่มีมานานแต่ไม่ใช่เคลดก็คือชั้น "สัตว์เลื้อยคลาน" (Reptilia)
เพราะนกและสัตว์เลี้ยงลูกด้วยนมจริง ๆ เป็นลูกหลานของสัตว์ที่ปกติจัดอยู่ในกลุ่มสัตว์เลื้อยคลาน แต่ทั้งสองก็ไม่ได้รวมอยู่ใน Reptilia (นกปกติจัดอยู่ในชั้น Ave และสัตว์เลี้ยงลูกด้วยนมในชั้น Mammalia)
ประวัติ

คำว่า taxon ได้ใช้ครั้งแรกในปี 1926 (โดย Adolf Meyer-Abich) สำหรับกลุ่มสัตว์ โดยมาจากคำว่า taxonomy
ส่วนคำว่า taxonomy ได้บัญญัติขึ้นหนึ่งศตวรรษก่อนหน้านั้นจากคำกรีกโบราณคือ τάξις (táxis) ซึ่งหมายถึง "การจัดเรียง" 
และ νόμος (nómos) ซึ่งหมายถึง "วิธีการ"
สำหรับพืช นักพฤษศาสตร์ชาวดัตช์ Herman Johannes Lam ได้เสนอใช้คำนี้ในปี 1948
แล้วได้การยอมรับในงานประชุมพฤกษศาสตร์นานาชาติครั้งที่ 7 ซึ่งจัดในปี 1950
นิยาม

อภิธานศัพท์ของรหัสสากล International Code of Zoological Nomenclature (1999) นิยาม (แปลในที่นี้) ไว้ว่า
"taxon, (pl. taxa), n.
ดูเพิ่ม

อนุกรมวิธาน
แคลดิสติกส์
เชิงอรรถ

↑  จริง ๆ ไม่จำเป็น ดังที่พบในศัพท์ระบุกลุ่มที่ไม่เป็น monophyletic (คือมาจากบรรพบุรุษเดียวกันและรวมลูกหลานทั้งหมด) เช่น สัตว์ไม่มีกระดูกสันหลัง สน ปลา
แหล่งข้อมูลอื่น

| ด ค กชีววิทยาวิวัฒนาการ |
| --- | --- | --- |
 ประวัติศาสตร์วิวัฒนาการของสิ่งมีชีวิต  ดรรชนีบทความเกี่ยวกับชีววิทยาวิวัฒนาการ  วิวัฒนาการโดยสังเขป  กาลานุกรมวิวัฒนาการ 
| วิวัฒนาการ |  กำเนิดชีวิตจากสิ่งไร้ชีวิต  การปรับตัว  การสืบเชื้อสายร่วมกัน  หลักฐานการสืบเชื้อสายร่วมกัน  การสูญพันธุ์  บรรพบุรุษร่วมที่ใกล้กันที่สุดของสิ่งมีชีวิตบนโลก  วิวัฒนาการระดับมหภาค  วิวัฒนาการระดับจุลภาค  แพนสเปอร์เมีย  การเกิดสปีชีส์  |  |
| พันธุศาสตร์ประชากร |  การถ่ายเทยีน  การเปลี่ยนความถี่ยีนอย่างไม่เจาะจง  การกลายพันธุ์  การคัดเลือกโดยธรรมชาติ  |  |
| พัฒนาการ |  Canalisation  ชีววิทยาพัฒนาการเชิงวิวัฒนาการ  กระบวนการต่อสลับ  Modularity  ความยืดหยุ่นของลักษณะปรากฏ  |  |
| วิวัฒนาการของอนุกรมวิธาน |  นก ต้นกำเนิด  แบรคิโอพอด  เซฟาโลพอด  ไดโนเสาร์  ปลา  เห็ดรา  แมลง ผีเสื้อ  ชีวิต  สัตว์เลี้ยงลูกด้วยนม ช่องว่างวิวัฒนาการของแมว  สุนัขเลี้ยง  โลมาและวาฬ  ม้า  มนุษย์  ลีเมอร์  พะยูน  มอลลัสกา  พืช  สัตว์เลื้อยคลาน  แมงมุม  สัตว์สี่เท้า  ไวรัส ไวรัสไข้หวัดใหญ่  |  |
| วิวัฒนาการของอวัยวะ |  เซลล์  ดีเอ็นเอ  แฟลเจลลา  ในยูแคริโอต ยูแคริโอต  โครโมโซม  ระบบเยื่อหุ้มภายในเซลล์  ไมโทคอนเดรีย  นิวเคลียส  พลาสติด  ในสัตว์ ตา  เส้นขน  กระดูกหู  ระบบประสาท  สมอง  |  |
| วิวัฒนาการของชีวกระบวนการ |  การสูงอายุ ความตาย  การตายของเซลล์อย่างเป็นระบบ  การบินของสัตว์ปีก  ความซับซ้อนทางชีววิทยา  Cooperation  การเห็นสี ในไพรเมต  Emotion  ความร่วมรู้สึก  วิวัฒนาการของจริยธรรม  ระบบสังคมแบบพึ่งพาอาศัย  ระบบภูมิคุ้มกัน  เมแทบอลิซึม  ระบบคู่ผสมพันธุ์เดียว  วิวัฒนาการของศีลธรรม  Mosaic evolution  Multicellularity  การสืบพันธุ์แบบอาศัยเพศ ความแตกต่างของเซลล์สืบพันธุ์/เพศ  วงจรชีวิต/ระยะการแบ่งนิวเคลียส  Mating types  การกำหนดเพศ  |  |
| กระแสชีวิตและแบบจำลอง |  จังหวะเวลา วิวัฒนาการในสายพันธุ์แบบค่อยเป็นค่อยไป/การเว้นวรรคของดุลภาพ  รูปแบบ gradualism/saltationism  micromutation/macromutation  เอกรูปนิยม/ทฤษฎีมหาวิบัติ  |  |
| แบบจำลองสายพันธุ์ใหม่ |  การเกิดสปีชีส์ต่างบริเวณ  Anagenesis  Catagenesis  Cladogenesis  โดยลูกผสม  การเกิดสปีชีส์ข้างบริเวณ  การเกิดสปีชีส์รอบบริเวณ  การเกิดสปีชีส์ร่วมบริเวณ  |  |
| บทความที่เกี่ยวข้อง |  พันธุศาสตร์นิเวศ  วิวัฒนาการเชิงโมเลกุล  Phylogenetics  ความแปรผันหลากหลาย  เซลล์เริ่มแรก  Systematics  |  |
| ประวัติชีวศาสตร์ |  การจัดหมวดหมู่ทางชีววิทยา  ชาลส์ ดาร์วิน กำเนิดสปีชีส์  มุมมองที่มียีนเป็นศูนย์กลาง  ประวัติของแนวคิดวิวัฒนาการ  ทฤษฎีวิวัฒนาการสังเคราะห์ยุคใหม่  |  |
  หมวดหมู่   คอมมอนส์   สถานีย่อย   โครงการวิกิ
หลงหมู่

วัดเจ้าแม่มังกร ณ เกาะเผิงเชา ทางเหนือของเกาะลันเตา ฮ่องกง
เจ้าแม่มังกร (จีนตัวย่อ: 龙母; จีนตัวเต็ม: 龍母; แปลตรงตัว: "Mother of Dragons") หรือ พระแม่มังกร เป็นสตรีที่ถูกยกสถานเป็นเทวีในฐานะแม่ของมังกรในศาสนาชาวบ้านจีน ถือเป็นเทพเจ้าแห่งน้ำและเทพเจ้าแห่งฝน
สโตยา

สโตยา
สโตยา (เกิดวันที่ 15 มิถุนายน 2529 ที่วิลมิงตัน นอร์ทแคโรไลนา) เป็นนักแสดงและนางแบบภาพยนตร์ลามก